Diari Oficial de la Generalitat Valenciana


Sumari del DOGV 4272, del 17-06-2002 (2002/5742)

Notificació al senyor Gregorio García Corral. Expedient número ESSANC 46/2002/0070.
-----------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/5742


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Gregorio García Corral. Expedient número ESSANC 46/2002/0070. [2002/A5742]
  
De conformitat amb allò que ha acordat esta Secretaria General i, a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte, es notifica al senyor Gregorio García Corral, l'últim domicili conegut del qual és carrer Fernando González 48, 3r de la localitat de Burgos, l'acord d'iniciació de data 22 d'abril de 2002, dictat en l'expedient sancionador Essanc/46/2002/0070, que es tramita en el Servici d'Espectacles i Establiments Públics:
  
«Vista la denúncia formulada per la unitat del Cos Nacional de Policia adscrita a la Comunitat Valenciana i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat sancionadora, s'ha pogut comprovar la realització dels fets següents:
  
Que el passat 12 de març de 2002, a les 16.35 hores, vosté va oferir entrades als voltants de la plaça de bous d'esta capital, a l'inspector cap de la unitat adscrita del cos nacional de policia, que en eixos moments es dirigia a presidir la correguda de jònecs que es celebrava eixe dia. Li van ser confiscades un total de sis entrades.
  
Els fets poden constituir una infracció qualificada de greu, tipificada en l'article 22.d de la Llei 2/1991, d'Espectacles, Establiments Públics i Activitats Recreatives, i la sanció de la qual ve determinada en l'article 26.b de la citada llei, el qual establix:
  
Les faltes greus se sancionaran amb multa en quantia de 601,02 a 6.010,12 euros, suspensió d'autorització en matèria de locals o recintes, instal·lacions o servicis per termini no superior a sis mesos, i en el present supòsit la sanció seria de 751,27 euros.
  
Tot això sense perjuí del que resulte de la instrucció. L'òrgan competent per a la resolució del present expedient és el director general d'Interior, en virtut del que disposa l'article 29 de la Llei 2/1991, de la Generalitat Valenciana d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana; els articles 127 al 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Gregorio Garcia Corral per presumpta infracció de l'article 22.d de la Llei 2/1991, amb l'advertiment que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en este cas es resoldrà el procediment amb la imposició de la sanció que siga procedent.
  
Així mateix, s'acorda nomenar instructor i secretària de l'expedient sancionador el senyor Vicente Barberá Puig i la senyora Mª Jesús Baño León, respectivament, als quals els serà notificat en forma este nomenament, i també als inculpats, de conformitat amb el que establix l'article 135 de la Llei 30/1992, LRJPAC, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992, LRJPAC.
  
En virtut del que establix l'article 16.1 del Reial Decret 1.398/1993, se li concedix un termini de 15 dies comptats a partir del sendemà a la notificació del present acord, perquè aporte totes les al·legacions, documents o informacions que estime convenients, i se li significa que, si no efectua al·legacions sobre el contingut de la iniciació del procediment en dit termini, el present acord podrà ser considerat com a proposta de resolució amb els efectes prevists en els articles 18 i 19 del Reial Decret 1.398/1993.»
  
I perquè servisca de notificació a l'interessat susdit, lliure el present edicte.